नई दिल्ली : प्रधानमंत्री नरेंद्र मोदी शुक्रवार को 2 दिवसीय नेपाल दौरे पर जनकपुर पहुंचे. जनकपुर में पीएम मोदी ने नेपाल के प्रधानमंत्री केपी शर्मा ओली के साथ मिलकर जनकपुर-अयोध्या बस सर्विस को हरी झंडी दिखाई. बस को हरी झंडी दिखाने के बाद पीएम मोदी बारहबीघा के रंगभूमि मैदान में जनसभा को संबोधित करने पहुंचे. रंगभूमि मैदान में पीएम मोदी ने अपने भाषण की शुरुआत मैथिली भाषा में की. उन्होंने कहा,’राजा जनक और राजा दशरथ ने सिर्फ जनकपुर और अयोध्या को नहीं बल्कि भारत और नेपाल को दोस्ती के बंधन में बांध दिया था.’